google/wiki40b huggingface dataset:
Kůlny

Ochrana

Dôvodom ochrany je lesné spoločenstvo, bohatá kvetena a chránené druhy plazov.

Geológia

Podložie tvoria biotitické až amfibol-biotitické granodiority typu Veverská Bítýška brnianskeho masívu a biotitické pararuly jeho plášťa. Pokrývku predstavujú rankery a kyslá kambizem typická.

Flóra

V dubohrabinách a dúbravách je zastúpený dub zimný, hrab obyčajný, javor mliečny, lipa malolistá, brest horský, dub letný, jarabina brekyňová, z kríkov hojne drieň obyčajný, zob vtáčí, slivka trnková, ruža šípová. Z bylín bielolist roľný, cyklámen purpurový, zanoväť regensburská, chochlačka plná, prvosienka jarná alebo veronika viedenská.

Fauna

Plazy zastupuje užovka hladká, užovka fŕkaná, užovka obojková a slepúch lámavý, z stavovcov je to jašterica krátkohlavá a mlok škvrnitý, z vtákov muchárik bielokrký, žltochvost hôrny, ďateľ prostredný, vlha obyčajná. Zaznamenané boli výskyty chrobákov ako roháč veľký, fuzáč veľký alebo krasec berlínsky.
Lukáš Pohůnek

Život

Narodil sa v česko-slovenskej hudobníckej rodine. Vyštudoval hru na trúbke na Konzervatóriu v Žiline. Ako sólista vystúpil so Slovenskou filharmóniou, Štátnym komorným orchestrom Žilina, Janáčkovou filharmóniou Ostrava, Filharmóniou Bohuslava Martinů Zlín a i. Často spolupracoval s mladým renomovaným dirigentom Jakubom Hrůšom.
V roku 2007 začal súkromne študovať dirigovanie u českého dirigenta Leoša Svárovského, do ktorého dirigentskej triedy bol v roku 2009 prijatý na Akadémiu múzických umení v Prahe. Tu študuje tiež u Charlesa Olivieriho-Munroea, Tomáša Koutníka a Lubomíra Mátla. V sezóne 2012/2013 bol stážistom na Akademii Muzycznej v Krakove v triede prof. Rafala Delektu. Bol taktiež aktívnym účastníkom majstrovských dirigentských kurzov Georga Pehlivaniana a Tadeusza Strugalu.

Kariéra

Dodnes dirigoval množstvo domácich i zahraničných orchestrov, ako napr. Janáčkova filharmonie Ostrava, Severočeská filharmónia Teplice, Štátny komorný orchester Žilina, Akademickí komorní sólisti Praha, Moravskosliezska sinfonietta Ostrava, Orkiestra akademii Beethovenowskiej Kraków a španielsky Ensemble Valencia. Spolupracoval s Pražským komorným zborom, bol taktiež asistentom Olivera Dohnányiho pri zbore Canticorum Iubilo Praha.
Kobylináč

Polohopis

Podcelok leží v severnej polovici Bielych Karpát a čiastočne lemuje slovensko-českú štátnu hranicu. V rámci pohoria susedí na juhozápade s podcelkom Súčanská vrchovina, na juhovýchode nadväzujú 
Vršatské bradlá a na severe Kýčerská hornatina. Východným smerom susedia Nízke Javorníky (podcelok Javorníkov) a južným smerom Bielokarpatské podhorie (podcelok Považského podolia).

Ochrana prírody

Územie svojou juhozápadnou polovicou zasahuje do CHKO Biele Karpaty, z maloplošných chránených území tu leží prírodná pamiatka Dračia studňa.
Emma Stonová

Životopis

Emma Stonová sa narodila rodičom Jeffovi a Kristy Stonovým 6. novembra 1988 v meste Scottsdale v Arizone. Už odmalička bola členkou miestneho divadla Valley Youth v Phoenixu. Navštevovala základnú školu Sequoya, ale kvôli hraniu sa posledné dva roky učila doma. Za tú dobu sa objavila vo veľkom množstve divadelných predstavení od Popolušky až po Malú morskú vílu. Jeden semester tiež pobudla na Xavier College, čo je dievčenská katolícka škola.
Keď mala pätnásť rokov prosila matku, aby sa s ňou presťahovala do Kalifornie, pretože sa chcela naplno venovať herectvu.

Prvé skúsenosti nazbierala v seriáloch ako Malcolm či Médium, tiež si zahrala v siedmich epizódach seriálu stanice Fox Drive, ktorý bol za krátky čas stiahnutý z obrazovky. Šťastie sa na ňu usmialo v roku 2007, keď stvárnila postavu Jules vo filme Superbad. Film sa stal kasovým trhákom.
Hneď potom účinkovala vo filme The Rocker ktorý jej veľký úspech nepriniesol, ale ostala obľúbenou herečkou u divákov. V komédií The House Bunny si zahrala vedľajšiu postavu po boku Anny Farisovej kde stvárnila postavu Natalie ktorá bola prezidentkou dievčenského spolku.
V roku 2010 účinkovala v teenagerskej komédií Easy A a za svoj výkon bola nominovaná na Zlatý glóbus. V októbri 2010 sa jej splnil sen, keď moderovala jednu epizódu kultového seriálu Saturday Night Live, o rok neskôr získala túto možnosť ešte raz.
Mimoriadne úspešným bol pre ňu rok 2011, predstavila sa po boku Ryana Goslinga a Julianne Moore vo film Crazy Stupid Love a potom nastala jej prvá veľká úloha, za ktorú si vyslúžila nomináciu na Oscara, The Help.
Emma tiež prepožičala jej hlas v animovanej rozprávke Croods.
V roku 2015 hrala spolu s Naomi Wattsovou v čiernej komédií Birdman, kde stvárnila dcéru Michaela Keatona, ktorá sa vrátila z liečenia. Tiež sa objavila po boku Rachel McAdamsovej a Bradley Coopera vo filme Aloha.
Od polovice roku 2011 do októbra 2015 bol jej partnerom filmový predstaviteľ Spidermana Andrew Garfield.
Miluje čiernobiele filmy a venuje sa boju proti rakovine prsníkov, ktorou trpí aj jej matka. Pôvodom je blondína a veľmi si chráni svoje súkromie.
Uroboros

Uroboros alebo ouroboros (z gr. ουροβóρος – požierač chvosta) je starodávny symbol, ktorý zobrazuje hada alebo draka požierajúceho svoj vlastný chvost.
Tento symbol sa spája s alchýmiou, gnosticizmom a hermetizmom. Predstavuje cyklickú podstatu vecí, nekonečný návrat od konca k začiatku, sebazničenie a sebaobnovu.
Na niektorých zobrazeniach je Uroboros spolovice biely (svetlý) a spolovice čierny (tmavý), čo naznačuje symboliku jin-jang, znázorňujúcu dualitu vecí; vzájomne sa doplňujúcich opačných princípov.
Hydria

Hydria (starogr. ὑδρία – hydria) je typ starogréckej nádoby.
Hydria (od slova hydór – voda), veľký vydutý džbán s tromi uchami (dvomi malými horizontálnymi na nosenie, jedným veľkým vertikálnym na naberanie a nalievanie), bola nádoba na prepravu vody. Grécke ženy ich s vodou položili (niekedy s mäkkou podložkou) na hlavu alebo na rameno, prázdne ich niesli na hlave poležiačky.
Kým sa bohato zdobených hydrií, najskôr čiernofigúrových potom červenofigúrových,  zachovalo viac, obyčajných, v minulosti početnejších a častejšie používaných, je menej (zachovali sa len fragmentárne). Zdobené hydrie sa zrejme používali pri zvláštnych príležitostiach, napríklad na sympósiach, kde nimi dolievali vodu do kratéra, aby zriedili víno (najmä v helenistickom období nádherne maľované keramické výrobky nahradzovali aj kovové nádoby). 
V múzeách (aj v súkromných zbierkach) je mnoho hydrií zdobených s veľkou remeselníckou zručnosťou. Ich maľby často zobrazujú ženy naberajúce do nich vodu z verejných fontán (tieto umelé nádrže alebo kašny na pitnú alebo úžitkovú vodu, sú archeologicky doložené, napr. v Aténach) alebo ako ich naplnené vodou prenášajú na hlavách. Takéto maľované scény nám dávajú neoceniteľný pohľad do každodenného života v starovekom Grécku. 
Helenistickú hydriu typu Hadra používali ako kremačnú urnu.
Saint-Cirq-Lapopie

Poloha

Obec má rozlohu 17,89 km². Najvyšší bod je položený 389 m n. m. a najnižší bod 120 m n. m.

Obyvateľstvo

Počet obyvateľov obce je 217 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Castetnau-Camblong

Poloha

Obec má rozlohu 11,37 km². Najvyšší bod je položený 207 m n. m. a najnižší bod 98 m n. m.

Obyvateľstvo

Počet obyvateľov obce je 442 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Malbo

Poloha

Obec má rozlohu 29,34 km². Najvyšší bod je položený 1 612 m n. m. a najnižší bod 995 m n. m.

Obyvateľstvo

Počet obyvateľov obce je 126 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stanford Research Park

Stanford Research Park je technologický park, ktorý sa nachádza v Palo Alto v Kalifornii na pozemku vlastnenom Stanfordovou univerzitou. Bol postavený v roku 1951 ako Stanford Industrial Park. S nápadom na vytvorenie Stanfordského výskumného parku a jeho úspechom je často spájaný Frederick Terman.

Základné informácie

Stanfordký výskumný park má prevažne vedecké, technické zameranie a výskum orientovaný na oblasti elektroniky, vesmíru, biotechnológie, počítačového hardvéru a softvéru. Park zahŕňa 2,8 km² (700 akrov), v okolí Page Mill Road, na západ od El Camino Real. Je prevádzkovaný spoločnosťou Stanford Management, ktorá bola založená v roku 1991 na riadenie finančných a realitných aktív univerzity. V parku sa nachádza 162 budov, 140 firiem pre ktoré pracuje 23 000 zamestnancov.
Atur

Poloha

Obec má rozlohu 19,13 km². Najvyšší bod je položený 271 m n. m. a najnižší bod 115 m n. m.

Obyvateľstvo

Počet obyvateľov obce je 1 744 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rostock

Dejiny

Pred asi 1400 rokmi bolo územie severovýchodného Nemecka osídlené slovanskými kmeňmi a z tých čias pochádza aj názov mesta (rozdelenie rieky) ako aj názvy ďalších miest či riek na priľahlom území akými sú napr. Bützov, Güstrow, Krakow am See a iné.
V minulosti patrilo medzi významné hanzové mestá Nemecka, má jednu z najstarších univerzít v Európe (1419) a staré historické jadro, ktoré však počas druhej svetovej vojny zažilo silné bombardovanie.
Saint-Loubès

Poloha

Obec má rozlohu 25,07 km². Najvyšší bod je položený 57 m n. m. a najnižší bod 1 m n. m.

Obyvateľstvo

Počet obyvateľov obce je 7 894 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
DOXXbet liga 2015/2016

Systém súťaže

Od minulého ročníka platí nový model súťaže, ktorý rozdeľuje súťaž na dve skupiny podľa teritoriálneho umiestnenia klubov – Východ a Západ. V každej skupine je 12 klubov. Pred inováciou druhej ligy účinkovalo 12 mužstiev v 33-kolovom systéme. Tento ročník družstvá odohrajú v základnej časti každý s každým 22 kôl (s každým súperom jeden zápas doma a jeden vonku), pričom 6 najlepších tímov zo skupiny postúpi do dvanásťčlennej celoslovenskej nadstavbovej časti, v ktorej teritoriálne územie neplatí. V nadstavbe odohrajú tímy po 12 zápasov (doma – vonku) s postupujúcimi družstvami druhej skupiny. Do finálnej tabuľky sa budú počítať všetky duely, ktoré odohrali v sezóne, výnimkou sú duely s mužstvami, ktoré sa počas sezóny odhlásili. Víťaz priamo postúpi do najvyššej súťaže. Tie mužstvá, ktoré po základnej fáze druholigovej súťaže a odohraných 22 kolách budú figurovať na západe a východe na 7. – 12. priečke, neutvoria na jar dvanásťčlennú spoločnú skupinu. Na rozdiel od tej ´vrchnej´ skupiny, ktorá bude bojovať o jednu postupovú miestenku do najvyššej súťaže, sa v ´dolnej´ časti nebude hrať spoločne. Mužstvá zo západnej i východnej skupine budú pokračovať iba v rámci svojej skupiny s tým, že sa im do tejto nadstavby bude rátať všetkých 22 zápasov zo základnej časti a dosiahnuté body v nich. Odohrajú ešte 10 kôl (5 doma, 5 vonku), mužstvá na posledných dvoch miestach oboch skupín zostúpia do nižších súťaží.
Zaradenie družstiev futbalových klubov do skupín druhej ligy súťažného ročníka 2015/2016 bolo vykonané v súlade s geografickou hranicou medzi II. ligou Západ a II. ligou Východ, vedúcou cez mestá Čadca, Žilina, Martin, Turčianske Teplice, Banská Bystrica, Krupina, ktorú schválil Výkonný výbor SFZ. Družstvá futbalových klubov ležiacich od uvedenej hranice na západ, vrátane vymenovaných miest, budú v prípade postupu do II. ligy zaradené do skupiny Západ a všetky ostatné do skupiny Východ.
Saint-Crépin (Charente-Maritime)

Poloha

Obec má rozlohu 13,94 km². Najvyšší bod je položený 65 m n. m. a najnižší bod 1 m n. m.

Obyvateľstvo

Počet obyvateľov obce je 270 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Loubière

Poloha

Obec má rozlohu 28,71 km². Najvyšší bod je položený 691 m n. m. a najnižší bod 526 m n. m.

Obyvateľstvo

Počet obyvateľov obce je 1377 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Durandova línia

Dejiny

Durandova línia je výsledkom afgansko-britských rokovaní, ktoré prebiehali medzi afganskou vládou a misiou vyslanou do Kábulu indickým vicekráľom v roku 1893. Misiu viedol tajomník ministerstva zahraničia vlády vtedajšej Britskej Indie Mortimer Durand, podľa ktorého je línia pomenovaná.
Delimitácia Durandovej línie bola dokončená v roku 1896. Pri súbežných jednaniach s Perziou bol vymedzený aj najsevernejší bod dnešnej iránsko- pakistanskej hranice a spoločná anglo-ruská komisia vymedzila v roku 1895 i východnú časť afgansko-ruských hraníc. Touto delimitáciou afgansko-ruských hraníc vznikol tzv. Vachánsky koridor.

Hraničný spor

Po vzniku Pakistanu v roku 1947 Afganistan viackrát vyhlásil, že Durandova línia mu bola Britmi vnútená a po niekoľko desaťročí jej platnosť opakovane spochybňoval. Paštunské kmene, ktorých územie táto línia umelo rozdelila, jej existenciu od samého začiatku neuznali a dodnes sa ju snažia ignorovať.
Gouvix

Poloha

Obec má rozlohu 5,18 km². Najvyšší bod je položený 133 m n. m. a najnižší bod 56 m n. m.

Obyvateľstvo

Počet obyvateľov obce je 824 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Böblingen (krajinský okres)

Geografia

Do časti okresu Böblingen zasahuje výbežok pohoria Schwarzwald, vo východnej časti sa rozkladá Schönbuch. Na území okresu sa nevyskytujú žiadne väčšie rieky. Pramení tu menšia rieka Aich pri meste Holzgerlingen. Tu existujúce všetky menšie toky ústia všetky do rieky Neckar alebo do Enz.
Vernakulárna architektúra

Vernakulárna architektúra alebo v užšom zmysle ľudová architektúra je architektúra pojednávajúca o metódach, materiáloch a spôsobe konštrukcie využívajúcich lokálne zdroje ako odpoveď na lokálne potreby. Vernakulárna architektúra odkazuje na tradície, trendy, historický vývoj a prírodné danosti určitého územia v rámci dlhšieho časového úseku. Často je zatracovaná ako neohrabaná a hrubá, no na druhej strane má zástancov, ktorí ju považujú za samostatný prínos v súčasnom dizajne.
Na rozdiel od projektovanej architektúry sa vernakulárna zakladá na vedomostiach a postupoch odovzdaných z generácie na generáciu nadobudnutých hlavne, no nie len metódou pokus omyl. Toto samozrejme neseparuje architektov od vernakularity. Pojem si netreba zamieňať s tradičnou či tradicionalistickou architektúrou aj keď sa môžu z časti prelínať. Časom sa vernakulárna architektúra, mohla alebo môže ujať ako tradičná no nie naopak. V určitých prípadoch sa pojem rozširuje na všetku architektúru mimo akademickej obce.

Delenie a definície

Termín vernakulárny je odvodený od Latinského vernaculus - otrocká štvrť v zadnej časti pánovej záhrady - v kontexte reči, vernakulárny odkazuje na jazyk používaný konkrétnou skupinou, alebo v určitom čase, alebo na určitom mieste. V architektúre hovorí o spôsoboch stavby vyvinutých a používaných v určitej lokalite ktoré neboli importované. Najčastejšie je aplikovaná na obytné budovy. Na Slovensku sa táto architektúra nazýva aj ako ľudová, v nemčine ako tradičná.

Humanitárny rozmer

Prínos vernakulárnej architektúry je zrejmý v situáciách tesne po prírodnej katastrofe pri výstavbe dočasných príbytkov. Práca Transitional Settlement: Displaced Populations, vytvorená organizáciou Shelter Centre hovorí o použití VA v rozmere humanitárnej pomoci a zdôrazňuje jej prínos a potrebu. V najkritickejších situáciách kedy treba osobám postihnutým prírodnou katastrofou aspoň nejaké zázemie a pocit bezpečia je VA dobrým riešením a môže tak zmierniť najťažšie chvíle.
Medzinárodné letisko Orio al Serio

Dopravné spojenie

Pravidelné autobusové spojenie (Shuttle Bus) do Milána, Bergama a Brescie. Vlakové spojenie ATB premáva do Bergama, cesta trvá okolo 10 minút.
Kleodaios (syn Hylla)

Kleodaios (starogr. Κλεόδαιος – Kleodaios, lat. Cleodaeus) je v gréckej mytológii syn Hylla a Ioly, vnuk Herakla.  
Kleodaios sa stal otcom syna Aristomacha, ktorý zomrel pri treťom neúspešnom pokuse Dórov dobyť mykénsky Peloponéz. Mal aj dcéru Lanassu, ktorá sa vydala za Neoptolema, syna slávneho hrdinu Achillea a mala s ním niekoľko detí.
Antický autor Pausanias v druhom storočí zaznamenal, že počas svojej návštevy Lakónie videl jeho svätyňu.
Dúbrava (geomorfologický podcelok)

Vymedzenie

Podcelok pohoria vytvára hradbu medzi Podtatranskou kotlinou na severe a Hornádskou kotlinou na juhu. Vedie ním rozvodie medzi Baltským a Čiernym morom. Dúbrava susedí na severe s Popradskou kotlinou, na juhovýchode s Hornádskym podolím, na juhu s Vikartovskou priekopou a západným smerom pokračujú Kozie chrbty podcelkom Važecký chrbát.
Agatha Christie

Život

Agatha Christie sa pôvodne chcela stať opernou speváčkou a istý čas študovala spev v Paríži. Po dvoch alebo troch románových pokusoch sa rozhodla napísať detektívku. Počas 1. svetovej vojny pracovala v nemocnici, kde získala isté poznatky o jedoch, ktoré využila pri písaní prvého detektívneho románu Záhada na zámku Styles. V ňom prvýkrát čitateľov zoznámila s postavou Hercula Poirota, malého, trocha výstredného a márnomyseľného Belgičana, žijúceho v Anglicku. Aj keď kniha nemala veľký úspech (predalo sa 2000 výtlačkov), autorka pokračovala v písaní ďalších. Jej popularita postupne vzrastala a v roku 1926 sa dostavil prenikavý úspech. Detektívny román Vražda Rogera Ackroyda sa stal bestsellerom. Hoci časť kritiky jej vyčítala nedodržanie tzv. Knoxovho desatora detektívky, svojou originalitou, premyslenou zápletkou a občasným humorným nadhľadom patrí toto dielo medzi najlepšie autorkine práce. Bola vydatá za o 15 rokov mladšieho archeológa. Sama povedala: "Čím som staršia, tým sa môj muž o mňa zaujíma viac."

Diela

Hercule Poirot vystupuje celkom v 33 románoch a mnohých poviedkach. Agatha Christie vytvorila okrem Poirota aj ďalšiu úspešnú postavu -- milú staršiu dámu so starodievčenskými viktoriánskymi spôsobmi, slečnu Jane Marplovú, ktorá vďaka životu na dedine St. Mary Mead dokonale spoznala ľudskú povahu, čo jej umožňuje mnohokrát triumfovať nad políciou v riešení zložitých kriminálnych prípadov. Slečna Marplová bola predstavená po prvýkrát v románe Vražda na fare (orig. The Murder at the Vicarage) v roku 1931. Agatha Christie pod pseudonymom Mary Westmacottová napísala šesť psychologických románov. Pridala ešte devätnásť zväzkov detektívnych poviedok, štrnásť divadelných hier s detektívnym námetom, dve diela literatúry faktu a knihu básní. Množstvo príbehov, či už s Herculom Poirotom alebo slečnou Marplovou, bolo úspešne sfilmovaných. Medzi najznámejšie filmové a televízne adaptácie patrí spracovanie príbehov Vražda v Orient Exprese, Desať malých černoškov (orig. Ten Little Niggers) či Smrť na Níle (orig. Death on the Nile). O úspechu Agathy Christie vypovedajú čísla predaných kníh. Doteraz boli na celom svete predané vyše dve miliardy výtlačkov jej diel. Viac predaných exemplárov má zatiaľ Biblia a diela od Shakespeara.
Vranovské skály

Vyhlásenie pamiatky

Prírodnú pamiatku Vranovské skály vyhlásil Všeobecne záväznou vyhláškou OkU Česká Lípa 15. novembra 1991, pridelený jej bol kód 1352.
Pretože na území okolo Ralska bol vojenský výcvikový priestor, nebolo územie v správe CHKO, ale (v roku 2003) v starostlivosti Ministerstva životného prostredia prostredníctvom jeho AOPK ČR - Agentúry ochrany prírody a krajiny.

Popis skál

Skupina skál je na južnej strane kopca Ralsko, oddelená od neho malým údolím. Je zaujímavá svojou svetlou farbou pieskovca kontrastujúceho s okolitými tmavými lesmi. Skaly majú rôzne farby, od takmer bielej, žltej až po tehlovo červenú. Jednotlivo boli pred desiatkami rokov pomenované Nemcami, premenované neskôr česky, niektoré sprístupnené a opatrené vyhliadkou. Na úpätí skál sú početné pukliny. Niektoré skaly sú zložené z pieskovcov rôznych farieb, rôzneho zloženia a veku. Skaly sú v nadmorskej výške 350 až 420 metrov a týčia sa nad osadou Vranov (tá je administratívne súčasťou blízkeho mesta Mimoň). Vlastná prírodná pamiatka však leží už v katastrálnom území Svébořice, ktoré prislúchajú k mestu Ralsko. Spoločne s Ralskom sú Vranovské skály radené do Ralskej pahorkatiny, jej časti Zákupskej pahorkatiny.

Názvy skál

Najznámejšia je Júliina vyhlídka alebo Juliina výšina (nem. Julienshöhe). Túto skalu nechal v roku 1822 vybaviť vytesanými schodmi, zábradlím a vyhliadkovou plošinou gróf Franz (František) Harting na počesť svojej manželky grófky Juliany, rodenej Grundemannovej (1786-1866), ktorá si toto miesto veľmi obľúbila. Vyhliadka, kde stával drevený gloriet (drevený kruhový altánok), bola slávnostne otvorená 6. júna 1822 k 36. narodeninám grófky. Dnes je na tomto mieste zachovaný iba základový kruh, vtesaný do skaly. Z miesta je pekný výhľad na osadu Vranov i mesto Mimoň.
Ďalšími skalami sú Mléčný džbán čiže Džbán (nem. Molkenkrug), Kazatelna, Kočičí kámen, Luční kámen, Velký liščí kámen (nem. Fuchsstein), Luční věž (nem. Weisentein), Malý liščí kámen a Skluzavka.

Horolezectvo

Vranovské skály boli lezecky využívané už v 20. rokoch 20. storočia - napríklad na skalnej veži Džbán je zaznamenaná lezecká cesta Alter Weg, vyznačená Rudolfom Kauschkom. Potom, keď v druhej polovici 20. storočia táto oblasť bola súčasťou vojenského priestoru Ralsko a verejnosti nebola prístupná, skaly upadli do zabudnutia. Keďže sa staré popisy nezachovali, je tu v súčasnosti na 12 skalách evidovaných len 17 lezeckých ciest.

Predmet ochrany

Chránené sú nielen skaly, ale aj rastlinstvo (zakrpatené buky lesné, smrek obyčajný, medvedica lekárska, kokorík voňavý, cesnak tuhý, ostrica labkatá, vláskatec tajomný (Trichomanes speciosum)) a hniezdi tu nepravidelne sokol myšiar.

Prístupnosť

Pod skalami vedie cestička spájajúca Mimoň cez osadu Vranov s obcou Noviny. Po úpätí je vytýčená červená turistická trasa vedúca z Mimone na vrchol Ralska a žltá trasa z Pertoltíc. Najbližšou železničnou traťou je 080, z Českej Lípy do Liberca a najbližšie zastávky vlaku sú v Mimoni a Pertolticiach (asi 4 km).

Zaujímavosti

Jaroslav Foglar sa nechal tunajšími skalami inšpirovať pri písaní príbehu Rýchle Šípy v pieskových skalách.
Austrobejliotvaré

Charakteristika

Zástupcovia radu austrobejliotvaré sú väčšinou vždyzelené kry a stromy, menej liany s jednoduchými, celistvými, striedavými alebo protistojnými, väčšinou kožovitými listami s perovitou žilnatinou. Kvety sú aktinomorfné, s neustáleným počtom okvetných lupienkov. Tyčiniek je rôzny počet, pri niektorých zástupcoch sú lupeňovité. Gyneceum apokapné, zložené z viacerých plodolistov, ojedinele z jedného (Trimenia). Semenník je vrchný. Plodom je jednosemenná kôstkovitá bobuľa (Trimenia), alebo plodstvo bobúľ a mechúrikov.
Rémilly (Nièvre)

Poloha

Obec má rozlohu 36,43 km². Najvyšší bod je položený 347 m n. m. a najnižší bod 210 m n. m.

Obyvateľstvo

Počet obyvateľov obce je 172 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Avallon (obec)

Poloha

Obec má rozlohu 26,75 km². Najvyšší bod je položený 369 m n. m. a najnižší bod 163 m n. m.

Susedné obce: Annéot, Pontaubert, Sauvigny-les-Bois a Magny.

Obyvateľstvo

Počet obyvateľov obce je 7 229 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Interkros

Interkros (neoficiálne aj softkros) je bezkontaktný kolektívny šport a loptová hra, ktorá vzišla z lakrosu, a v ktorej proti sebe nastupujú dve 5-členné družstvá. Cieľom hry je dopraviť loptičku pomocou špeciálnej lakrosky do bránky.

Dejiny

Šport začal vznikať v roku 1980 v Kanade, kde tím sociológov, psychológov a učiteľov telesnej výchovy vytvoril nový bezkontaktný šport pre deti, ktorý vzišiel z princípov lakrosu a bol hrateľný v telocvičniach na školách. V roku 1982 vznikli prvé oficiálne pravidlá interkrosu a v roku 1985 sa hral prvý oficiálny zápas mužov. V tomto roku bola založená aj Medzinárodná interkrosová federácia (FIIC) so sídlom v Montreale (dnes Paríž), ktorej účelom bola propagácia nového športu a rozvoj v zahraničí. Šport si razil cestu najprv do Európy a hlavne v Česku a Švajčiarsku sa rýchlo spopularizoval.
Unbiennium

Unbiennium je dočasný názov zatiaľ neobjaveného chemického prvku s chemickou značkou Ube a protónovým číslom 129.
Predpokladá sa, že jeho elektrónová konfigurácia je [Uuo] 5g⁹ 6d¹⁰ 7p⁶ 8s² .